作者:喬吉
標題:雙調・賣花聲悟世
內容:肝腸百鍊爐間鐵，富貴三更枕上蝶，功名兩字酒中蛇。尖風薄雪，殘杯冷炙，掩清燈竹籬茅舍。太平吳氏樓會集桃花扇底窺春笑，楊柳簾前按舞嬌，海棠夢裡醉魂銷。香團嬌小，歌頭水調，斷腸也五陵年少。香雲簾幕風流燕，花月樓臺富貴仙，新調駿馬紫藤鞭。能歌小妾，輕羅團扇，醉歸來牡丹亭院。香茶細研片腦梅花粉，新剝珍珠豆蔻仁，依方修合鳳團春。醉魂清爽，舌尖香嫩，這孩兒那些風韻。